recursal/SuperWikiNEXT-32B huggingface dataset:
בענפי ספורט, כדוגמת כדורגל והוקי קרח, **הפרש שערים** (שהוא מספר השערים שהובקעו פחות מספר השערים שנספגו) הוא בדרך כלל שובר השוויון הראשון המשמש לדירוג קבוצות המסיימות בתחרות ליגה עם מספר נקודות שווה.

אם מספר הנקודות וגם הפרש השערים של הקבוצות שווה, **השערים שהובקעו** משמשים לאחר מכן כשובר שוויון שני, כאשר הקבוצה שכבשה יותר שערים מבין הקבוצות המשתוות, מנצחת. שוברי שוויון חלופיים שאפשר להשתמש בהם, הם: קביעת הדירוג לפי התוצאות במשחקים ששוחקו בין הקבוצות המשתוות, קיום משחק פלייאוף, או קיום הגרלה שתקבע את הדירוג או העלייה לשלב הבא.

**יחס השערים** או **ממוצע השערים** הוא שיטת הכרעה שונה שקדמה להפרש השערים. בשימוש בשיטה זו, מספר השערים שהובקעו מחולק במספר השערים שנספגו. שיטת הפרש השערים החליפה את שיטת יחס השערים בגביע העולם בכדורגל 1970 והחל מעונת 1976/77 בפוטבול ליג האנגלית. 

בישראל, הוחלפה שיטת "יחס השערים" בשיטת הפרש השערים בעונת 1969/1970 בליגה הלאומית. החלפת השיטה נדונה לראשונה בענף הכדורגל הישראלי כבר ב-1966 ונעשתה כדי לעודד כדורגל התקפי, כיוון ששיטת יחס השערים עודדה את הקבוצות להתמקד באי-ספיגת שערים.

ממוצע השערים גם משמש לשובר שוויון בענף הפוטבול האוסטרלי, שבו השיטה ידועה באנגלית בשם "percentage" (שיעור אחוזים). שיטה זו מחושבת כך: מספר נקודות הזכות מחולקים במספר נקודות הספיגה ואז מכפילים ב-100.

קישורים חיצוניים
----------------

* פרגוסון: הפרש השערים הוא המפתח, באתר גרדיאן

הערות שוליים
------------

1. ↑  ישעיהו פורת, ליגה מקצוענית ראשונה בישראל יוצאת לדרך, מעריב, 3 באוקטובר 1969
2. ↑  אלמוג יציע: הפרש שערים במקום יחס, מעריב, 2 בנובמבר 1966
**אליסה קולק** (באסטונית: **Elisa Kolk**; נולדה ב-14 ביולי 1997), הידועה בשמה הפרטי **אליסה**, היא זמרת, מלחינה וכותבת שירים אסטונית.

ביוגרפיה
--------

קולק נולדה ב-14 ביולי 1997 בעיר טרטו שבאסטוניה. היא השתתפה כבר מגיל צעיר בתחרויות שירה לילדים. בגיל 9 החלה ללמוד שירה קלאסית במגמת הזמר של בית הספר למוזיקה בעירה. בגיל 13 פרסמה את שירה הראשון, שנכתב והולחן על ידה. בתחילת 2014 החלה להתלוות לגיטריסט מארט אברו, והחלה להופיע עימו ברחבי אסטוניה. בשנת 2015 סיימה את לימודיה בבית הספר למוזיקה בעירה, שם התמחתה בשירה קלאסית, וב-2016 סיימה את תקופת התיכון.

בשנת 2015 הוציאה את הסינגל "Superlove", שהופק ונכתב על ידי אוקו סוביסטה וואור ואלגמה. הוא הגיע למקום השלישי בקדם האסטוני לאירוויזיון 2015 בהפרש של כ-63,000 קולות מהמקום הראשון, אלינה בורן וסטיג רסטה עם השיר "Goodbye to Yesterday".

לאחר מכן השתתפה קולק בתוכניות טלוויזיה שונות, דוגמת *Nädalalõpp Kanal 2-ga*,‏ *Klipijaht* ו-*Me armastame Eestit*. בקיץ 2015 עבדה כחזאית בטלוויזיה האסטונית. החל מ-2016 קולק משחקת בסדרה *Köök*.

בספטמבר 2016 הוציאה את הסינגל "Silence the Sirens" בהפקתו של ואור ואלגמה, שעבד עמה גם בשירה הבא "Amora". מאז 2017 פועלת קולק בלוס אנג'לס שבארצות הברית.

בשנת 2023 נחשף כי קולק עתידה להשתתף בקדם האסטוני לאירוויזיון 2023, Eesti Laul, עם השיר "Bad Philosophy". היא סיימה את התחרות במקום ה-11.

קישורים חיצוניים
----------------

* אליסה קולק, באתר MusicBrainz (באנגלית)

הערות שוליים
------------

1. ↑  "Eesti Laul 2023 semi-final 1: Ollie and Andreas among qualifiers". *Wiwibloggs*. 2023-01-12. נבדק ב-2023-01-12.
2. ↑  "Alika oli võidukas kõikides Eesti Laulu hääletusvoorudes". *menu.err.ee* (באסטונית). menu.err.ee. 2023-02-13.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 1f225b20-5b4b-493d-8eae-3a3358fa22f7

 |
**ז'אן דה לה קראיובה** (ז'אן מקראיובה) הוא שם הבמה של **ז'אן דומיטרקה** (ברומנית: **Jean Dumitrache**;‏ יליד 24 בנובמבר 1982), הוא זמר השר מוזיקה צוענית (אנ') ושל מאנלה.

קורות חיים
----------

ז'אן דומיטרקה נולד בבוקרשט, רומניה, לאב צועני ולאם יהודיה ויש לו שתי אחיות ואח. כשהיה בן 12 נפרדו הוריו והילדים נשארו עם אימו. באותו זמן התגלה גם כישרונו המוזיקלי. ז'אן למד מחברים לנגן על גיטרה, ומגיל 16 התחיל להופיע על במה, בעיקר במסעדה "גמברינוס", במרכז בוקרשט.

בשנת 1993 הוא הוציא את התקליט הראשון תחת חברת Electrecord.

ז'אן דומיטרקה הופיע בכמה סרטים רומנים, כשבאחד מהם, ב"הבנות של אדון פרופסור" (2014), הוא מגלם את עצמו.

רבים מהצוענים הרומנים אינם מצהירים על היותם צוענים - לקראת מפקד אוכלוסין ברומניה, באוקטובר 2011 נפתח מסע הסברה לשכנוע הצוענים להצהיר על היותם צוענים והיתרונות שיש להם בכך. בכרזה הקוראת להם להצהיר על כך מופיעה תמונתו של ז'אן דה לה קראיובה ושורה מאחד משיריו.

לז'אן יש שני ילדים, הבן, אלכסנדר, בנה של רוקסנה, איתה היה לו קשר קצר בנעוריו והבת, סברינה, שנולדה לרעייתו, פאולה.

קישורים חיצוניים
----------------

* ז'אן דה לה קראיובה, ברשת החברתית פייסבוק
* ז'אן דה לה קראיובה, ברשת החברתית טוויטר
* ז'אן דה לה קראיובה, סרטונים בערוץ היוטיוב
* ז'אן דה לה קראיובה, באתר ספוטיפיי
* ז'אן דה לה קראיובה, באתר MusicBrainz (באנגלית)
* ז'אן דה לה קראיובה, באתר Discogs (באנגלית)
* Jean de la Craiova lanseaza "Vă pupă Jean!" (ברומנית)

הערות שוליים
------------

1. ↑  Jean de la Craiova a avut o copilărie chinuită. Nevoit să își câștige pâinea de la 12 ani (ברומנית)
2. ↑  Biografie (ברומנית)
3. ↑  Jean de la Craiova (ברומנית)
4. ↑  Romii sunt chemaţi să îşi declare etnia la recensământ (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 28635d91-7185-4c71-9e97-725b7ea139f0

 |
**נקודת תצפית** היא מונח בספרות המציין את עמדת הדובר או הדמויות ביצירה, את הידע שלהם ואת הפרספקטיבה שלהם, והיא שם כולל למערך הנורמות והידע של הדובר או של הדמויות. 

את המילה **תצפית** חידש הבלשן יצחק אפשטיין.

נקודת תצפית משולבת
------------------

החל מספרות המאה ה-19 החלו סופרים להשתמש בנקודת תצפית משולבת (הידועה גם בכינוי **סיפר משולב**), שהיא טכניקה המגבילה את מסירת המידע לנקודת התצפית של דמות מסוימת. מקובל לייחס את השימוש בטכניקה זו להנרי ג'יימס, אולם ישנם חוקרים הטוענים שדווקא ג'יין אוסטן השתמשה בה לראשונה. 

לדוגמה, במשפט "ניק הביט בשעונו. השעה הייתה 5 לפנות בוקר" ניתן לראות כי המספר עוקב אחר מבט הדמות, והמידע במשפט נמסר בהתאם לזמן שבו הדמות קולטת אותו. לעיתים משתמשים גם במבע משולב, כלומר, שימוש באוצר מילים ובביטויים המתאימים לדמות. 

נקודת תצפית משולבת לא חייבת להיות "גלובלית", כלומר להתפרש לכל אורך היצירה. אין הכרח שמספר, שנצמד לנקודת התצפית של דמות אחת, ימשיך להגביל את עצמו לאותה נקודת תצפית. כמו כן, לא מן הנמנע שהדובר יגביל את עצמו למספר נקודות תצפית שונות לכל אורך היצירה. בסיפור "המרקיזה פון או" של היינריך פון קלייסט, לדוגמה, הדובר מגביל את עצמו תחילה לנקודת תצפית של דמות אחת, ולאחר מכן נצמד לנקודת תצפית של דמות אחרת. במקרים רבים לאורך הסיפור, קשה לדעת לאיזו נקודת תצפית בחר הדובר להיצמד.

כמו כן, דובר שהוא אחת מהדמויות ביצירה יכול להיות מוגבל לנקודת התצפית של עצמו בעבר. במקרים אלו הדובר יספר על עצמו בעבר, ויגביל את מסירת האינפורמציה בסיפור בהתאם למה שהוא ידע אז. כלומר, במקום לספר את סוף הסיפור הידוע לו מיד, הוא בוחר לספר את הסיפור כפי שאירע.

ראו גם
------

* דובר (ספרות)
* מבע משולב
* נרטולוגיה

קישורים חיצוניים
----------------

* נקודת מבט (ספרות), דף שער בספרייה הלאומית

הערות שוליים
------------

1. ↑  דוד סמילנסקי, **עם בני ארצי ועירי**, הועד הצבורי להוצאת כתביו שח דוד סמילנסקי ומסדה, עמ' 127, 1958

| סיפר |
| --- |
| דמות | פרוטגוניסט • דמות שנייה בחשיבותה (אנ') • דמות שלישית בחשיבותה (אנ') • סיידקיק • אנטגוניסט • נבל-על • דמות משנה • דמות חוזרת • מספר • גיבור • אנטי-גיבור |
| עלילה | דיאלוג • מצג • מבנה דרמטי (אנ') • סיפור מסגרת • כלי עלילתי • נקודת שיא • עימות • תת-עלילה • פלשבק/פלשפורוורד |
| רקע | דיסטופיה • אוטופיה • יקום בדיוני • יקום משותף • היסטוריה |
| תמה | מוטיב • לייטמוטיב • סאבטקסט • מוסר השכל |
| סגנון | אמצעים פיגורטיביים • טכניקות ספרותיות • נקודת תצפית • השעיית הספק • סימבוליזם • אתנחתא קומית |
| סיפורת | משל • מעשייה • סיפורת בזק • רומן • נובלה • מחזה • שירה • תסריט • סיפור קצר |
| סוגה | רומן הרפתקאות • רומן פשע • רומן מלחמתי • רומן מערבון • רומן מסתורין • רומן היסטורי • רומן ריאליסטי • רומן רומנטי • רומן ביוגרפי • רומן מכתבים • רומן גרפי • רומן פילוסופי • רומן פוליטי • רומן ארוטי • רומן חניכה • סאגה • פנטזיה (אפלה, חרבות וכשפים) • ספרות בלשית • ספרות אימה • ריאליזם קסום • סאטירה • מדע בדיוני (קשה, צבאי, אופרת חלל, סייברפאנק, סטימפאנק) • מותחן • ספרות ספקולטיבית • ספרות זולה • קומיקס |
| נושאים קשורים | זרם התודעה • קהל • מחבר • תורת הספרות • מבנה נרטיבי • נרטולוגיה • רטוריקה |
| פורטל: ספרות |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558216905171
* GND: 4070948-6
* LCCN: sh85103919

 |
**ג'ורג' גופה-פנפיי** (בצרפתית: **Georges Gope-Fenepej**; נולד ב-23 באוקטובר 1988) הוא כדורגלן ניו קלדוני, המשחק בעמדת החלוץ בקונסרנאו מהליגה הצרפתית השנייה.

קריירת מועדונים
---------------

גופה-פנפיי, התחיל את הקריירה שלו בקירקטיר המקומית, ממנה עבר למאגנטה. ב-29 ביוני 2012, חתם בטרואה מליגת העל הצרפתית עד לסיום העונה. ב-4 בפברואר 2013, גופה-פנפיי ערך את הופעת הבכורה שלו בליגה כאשר נכנס בדקה ה-87 של המשחק.

ב-8 באוקטובר 2014, גופה-פנפיי הושאל לבולון מהליגה הצרפתית השלישית עד לסיום העונה.

בנובמבר 2015, חתם באמיין.

ב-13 ביולי 2018, גופה-פנפיי חתם בלה מאן.

בקיץ 2021 חתם בקונסרנאו.

קריירה בינלאומית
----------------

גופה-פנפיי, זומן לראשונה לסגל נבחרת קלדוניה החדשה, לקראת משחקי האוקיינוס השקט 2011. ב-27 באוגוסט 2011, גופה-פנפיי ערך את הופעת הבכורה שלו בנבחרת בניצחון 0–5 נגד ונואטו, בו כבש את השער הראשון, השני והחמישי. גופה-פנפיי, כבש שבעה שערים וזכה עם הנבחרת בגביע.

בנוסף, גופה-פנפיי, השתתף עם הנבחרת בגביע אוקיאניה לאומות 2012 וגביע אוקיאניה לאומות 2016.

תארים
-----

נבחרת קלדוניה החדשה
* משחקי האוקיינוס השקט: 2011

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**נקיפת לרמור** (על שמו של ג'וזף לרמור) היא הנקיפה (פרצסיה) שמבצע מומנט מגנטי של אלקטרון, גרעין אטום או אטום בנוכחות שדה מגנטי. 

באנלוג הקלאסי של מערכת קוונטית זו, השדה המגנטי מפעיל מומנט כוח על המומנט המגנטי על פי המשוואה:

{\displaystyle {\vec {\Gamma }}={\vec {\mu }}\times {\vec {B}}=\gamma {\vec {J}}\times {\vec {B}}}
כש-{\displaystyle {\vec {\Gamma }}} הוא מומנט הכוח, {\vec {J}} הוא התנע הזוויתי ו-\ \gamma הוא **המקדם הג'ירומגנטי**, שמוגדר כיחס בין המומנט המגנטי והתנע הזוויתי. הווקטור של התנע הזוויתי מסתובב סביב צירו של השדה המגנטי בתדירות הנקראת **תדר לרמור** שערכה:

{\displaystyle \ \omega \_{Larmor}\equiv 2\pi \nu \_{Larmor}=\gamma \cdot B}
כש-*\ \omega*  הוא המהירות הזוויתית ו-**B** עוצמת השדה המגנטי. 

לדוגמה, עבור פרוטונים {\displaystyle \gamma =4257} הרץ/גאוס, ולכן, בשדה מגנטי של 3 טסלה (30,000 גאוס) תדר לרמור הוא 127.7 מגהרץ (MHz).

תופעה זו חשובה מאוד בדימות תהודה מגנטית, תהודה מגנטית גרעינית ותהודה מגנטית פרמגנטית של אלקטרונים.

ראו גם
------

* תהודה מגנטית גרעינית
* דימות תהודה מגנטית

קישורים חיצוניים
----------------
**פרינס ג'ורג'** (באנגלית: **Prince George**) היא עיר בפרובינציית קולומביה הבריטית בקנדה. פרינס ג'ורג' שוכנת במקום בו נשפך נהר נצ'קו אל נהר פרייזר, במרכז קולומביה הבריטית. בעיר מתגוררים 71,974 תושבים (נכון ל-2011), ובמטרופולין שלה מתגוררים 84,232 תושבים (נכון ל-2011). פרינס ג'ורג' משרתת את אחד מן האזורים הגדלים במהירות הרבה ביותר בקנדה, ולה תפקיד חשוב בכלכלת הפרובינציה ובתרבותה.

היסטוריה
--------

ב-1807 הקים סיימון פרייזר באזור בו נמצאת העיר היום תחנת סחר בפרווה בקלדוניה החדשה של חברת צפון-מערב (North West Company) בשם פורט ג'ורג' (Fort George). הוא קרא לתחנה על שמו של ג'ורג' השלישי, מלך הממלכה המאוחדת באותו זמן. במהלך המאה ה-19 האזור היה מבודד וכמעט לא מיושב.

ב-1903 נפוצו שמועות שמסילת רכבת של חברת הרכבות גראנד טרנק פסיפיק (Grand Trunk Pacific Railway) הולכת להיבנות בקרבת פורט ג'ורג'. השמועות תרמו להתפתחות האזור ותוך זמן קצר הוקמו שתי מושבות חקלאיות שהתחרו זו בזו - סאות' פורט ג'ורג' וסנטרל פורט ג'ורג' - במטרה שתחנת הרכבת העתידית תוקם אצלן. המושבות התפתחו בקצב מהיר והפכו לעיירות, אך בסופו של דבר גראנד טרנק פסיפיק בחרה לקנות שטח שלא היה שייך לאף אחת מהעיירות ולהקים בו עיירה חדשה לצורך התחנה בשם פרינס ג'ורג'. החברה הסבירה תחילה שמקור השם, שמשמעו "הנסיך ג'ורג'", נועד בהתחילה כדי להבדיל את העיירה מעיירות פורט ג'ורג'. כעבור שנים ספורות הם הסבירו את הסיבה לכך באופן אחר: השם ניתן כהוקרה למלך ג'ורג' החמישי, שהוכתר מספר שנים לפני ההקמה, וכן כהוקרה לבנו הנסיך ג'ורג', דוכס קנט. העיירה הוקמה באופן רשמי ב-6 במרץ 1915.

פרוץ מלחמת העולם הראשונה באותו זמן ריסק את הכלכלה המקומית בעקבות הגיוס של מרבית העובדים לבניית המסילה לצבא הבריטי והאוכלוסייה פחתה באופן משמעותי. המשבר התעצם עם התפרצות השפעת הספרדית ב-1918. עם זאת, הצליחה פרינס ג'ורג' להתמודד עם השפל הגדול ללא נזקים משמעותיים.

העיירה גדלה באופן משמעותי לאחר שהוקם בקרבתה מחנה צבאי במהלך מלחמת העולם השנייה. לאחר המלחמה, כשהחל תהליך השיקום של הערים ההרוסות באירופה והביקוש לעץ עלה, שגשגה פרינס ג'ורג', אשר נמצאה באזור יער עצי אשוחית עם שפע של מנסרות. בהמשך המאה ה-20 הייתה פרינס ג'ורג' אחת הערים החשובות בקולומביה הבריטית, אך חשיבותה ירדה בהדרגה, אף על פי שגם כיום היא עדיין העיר הגדולה והחשובה ביותר בחלק הצפוני של קולומביה הבריטית.

כלכלה
-----

ענף היערנות, שהיה הבסיס של הכלכלה המקומית במאה ה-20, ירד מחשיבותו אך הוא עדיין ענף מרכזי. הענפים המרכזיים האחרים בכלכלה המקומית הם מגזר השירותים, כרייה ותעשייה.

החל משנת 1961 פועלת תחנת טלוויזיה עירונית CKPG-TV שמנצלת מגדל שידור בהר פיילוט בקרבת העיר.

חינוך
-----

בעיר נמצאים אוניברסיטת צפון קולומביה הבריטית ומכללת קלדוניה החדשה.

תחבורה
------

את העיר משרת נמל התעופה פרינס ג'ורג', הנמצא במרחק של 7 קילומטרים דרומית למרכז העיר.

קישורים חיצוניים
----------------

ויקישיתוף מדיה וקבצים בנושא **פרינס ג'ורג'** בוויקישיתוף
* 

* אתר האינטרנט הרשמי של פרינס ג'ורג' (באנגלית)
* פרינס ג'ורג', באתר אנציקלופדיה בריטניקה (באנגלית)

הערות שוליים
------------

1. 1 2  פרופיל מפקד אוכלוסין לפרינס ג'ורג', סטטיסטיקס קנדה.
2. 1 2  פרופיל מפקד אוכלוסין למטרופולין פרינס ג'ורג', סטטיסטיקס קנדה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567072605171
* BnF: cb146279428 (data)
* GND: 502042-6
* LCCN: n83030029
* MusicBrainz: 99aff3fe-fa1c-4c36-8180-6b6bc68ccfe3
* NARA: 10037495
* VIAF: 127766373
* WorldCat: lccn-n83030029

 |
המונח "רתיחה" מפנה לכאן. לערך העוסק בהרתחת מזון, ראו הרתחה.
גרף מעברים בין מצבי צבירה
**נקודת רתיחה** היא הטמפרטורה שבה לחץ אדים של חומר נוזלי כלשהו משתווה ללחץ האטמוספירי שמופעל עליו, ובכך הופך החומר מנוזל לגז.

הגדרות ותכונות פיזיקליות
------------------------

מכיוון שנקודת הרתיחה תלויה בלחץ האטמוספירי שבו מתרחש התהליך, ככל שהלחץ הסביבתי נמוך יותר טמפרטורת הרתיחה תהיה נמוכה יותר. (למשל טמפרטורת הרתיחה של המים שבגובה פני הים היא 100 מעלות צלזיוס, עולה בים המלח ל-101 מעלות צלזיוס ויורדת ל-71 מעלות באוורסט). כשמצוינת טמפרטורת הרתיחה של חומר מסוים, הכוונה היא לטמפרטורת הרתיחה בלחץ סביבתי של אטמוספירה אחת, שהוא הלחץ בגובה פני הים. 

בסיר לחץ אוטמים את הסיר, כדי להגביר את הלחץ של האדים. פעולה זו מעלה את טמפרטורת הרתיחה בתוך הסיר ומאפשרת בישול מהיר יותר.

נקודת הרתיחה נקראת כך בדרך כלל כאשר דנים בחומרים המהווים מוצק או נוזל בטמפרטורת החדר. כאשר דנים בחומרים המהווים גז בטמפרטורת החדר, מתייחסים בדרך כלל ל**נקודת הניזול** שלהם. למשל כאשר מדברים על חנקן.

נקודת הרתיחה היא גם נקודת העיבוי בעת קירור של אדי חומר. 

האנרגיה הנדרשת כדי להפוך נוזל לגז בנקודת הרתיחה נקראת אנתלפיית אידוי. 

נוזלים יכולים להפוך לגזים גם בטמפרטורות שמתחת לנקודת הרתיחה, על ידי התאיידות.

נקודות רתיחה של חומרים
----------------------

נקודת הרתיחה הנמוכה ביותר של חומר היא נקודת הרתיחה (ניזול) של ההליום; 269- מעלות צלזיוס, כמעט האפס המוחלט (273-).

נקודת הרתיחה של חומר תלויה בעוצמת קשרי ואן דר ואלס וקשר מימן שבין המולקולות שלו.

מדידה
-----

תרשים של מד רתיחה
ניסיונית ניתן למצוא את נקודת הרתיחה של חומר בעזרת מַד רְתִיחָה (אֶבּוּלְיוֹמֶטֶר). המכשיר מוצא את הטמפרטורה של נקודת שיווי המשקל נוזל-גז, בתהליך איזוברי או איזותרמי. מד הרתיחה משמש כלי למדידת אחוז הכהל ביינות יבשים.

ראו גם
------

* נקודת התכה
* אבני רתיחה
* נקודה משולשת
* נקודה קריטית
* התאיידות

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **נקדת רתיחה** |

* אבי סאייג, מים לא רותחים רק ב-100 מעלות, באתר של מכון דוידסון לחינוך מדעי, 9 בנובמבר 2022
* נקודת רתיחה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4181212-8

 |
פריסת QWERTY
מכונת כתיבה ישנה עם סידור QWERTY
מקלדת אנגלית-עברית סטנדרטית בפריסת QWERTY
**QWERTY** הוא הסידור הנפוץ ביותר של מקשי המקלדת באנגלית. מקור שמו בסדר קריאת האותיות מהקצה השמאלי של השורה העליונה במקלדת המסודרת בסידור זה.

סידור זה הומצא על ידי הממציא כריסטופר שולס, בשנות השבעים של המאה התשע עשרה. שולס עבד על פיתוח מסחרי של מכונת הכתיבה, שהייתה קיימת בזמנו אך כמעט ולא נמכרה. במכונות הכתיבה הראשונות סודרו המקשים לפי סדר האלף-בית, והמנופים שתפקידם היה להקיש על הנייר, היו חוזרים למקומם לאט. כתוצאה מכך, הקלדה מהירה מדי של אותיות שהמקשים שלהן היו סמוכים זה לזה גרמה לכך שהמנוף של האות הבאה היה נתקל במנוף של האות הקודמת שלא הספיק לחזור למקומו. לכן שולס וויתר על הסדר האלפביתי שניסה בהתחלה, וסידר את המכונה מחדש בצורה שבה האותיות הנפוצות באלפבית הלטיני יהיו רחוקות זו מזו ככל האפשר. 

מכונות כתיבה מאוחרות יותר כבר השתמשו בקפיצים כדי להחזיר את המנופים למקומם, אך המומנטום של פריסת QWERTY כבר היה בלתי הפיך. 

לאחר הצלחת מכונת הכתיבה של שולס, והיות שכל מי שלמד הקלדה עיוורת למד סידור מסוים זה של אותיות – סידור המקשים בלוח המקשים נשמר גם כשכבר רוב מכונות הכתיבה היו חשמליות וגם כשהן הוחלפו במקלדות המחשבים. אמנם במחשב ובמכונות הכתיבה החשמליות לא היה צורך כבר בהרחקת האותיות זו מזו, אך ההרגל השתמר והמקלדת נשארה נפוצה עד היום.

קיימים סידורים שונים מ-QWERTY, אך אלו לא אומצו על ידי הציבור הרחב. קיימים מחקרים שעל פיהם מקלדת דבוראק מקצרת את זמן ההקלדה בכחמישה עד עשרה אחוזים ומונעת אי דיוקי הקלדה, עייפות וכאב, אך טענות אלו שנויות במחלוקת. עם זאת, האמונה העממית שהפריסה נבנתה כדי להאט את הקצב, במכוון, אינה מנומקת היטב במחקר.

ממכונת הכתיבה עבר סידור QWERTY למכשירים אחרים שבהם יש מקלדת, כגון טלפרינטר, מחשב אישי, מכשיר בלקברי, טאבלט, וטלפון חכם.

קישורים חיצוניים
----------------

ויקישיתוף מדיה וקבצים בנושא **QWERTY** בוויקישיתוף
* בלדד השוחי, למה המקשים במקלדת מסודרים ככה?, באתר ערוץ עשר
* טלי לכיש וניצן וינפלד, האמת מאחורי סידור המקשים במקלדת, בנענע 10
* The Economist, The QWERTY Myth – המיתוס של QWERTY
* Why we can't give up this odd way of typing מאתר ה-BBC

הערות שוליים
------------

1. ↑  August, S. and Weiss, P.L.: A human factors approach to adapted access device prescription and customization. Journal of Rehabilitation Research and Development 29(4) 64-77, 1992
2. ↑  אבינש דיקסיט, בארי ניילבאף, **תורת המשחקים**, הוצאת ידיעות אחרונות, 2005, עמ' 287,  
 August Dvorak, There is a better typewriter keyboard. *National Business Education Quarterly* 12:p51–8 & p 66, 1943
3. ↑  keys1

| מקלדת מחשב סטנדרטית בעברית |
| --- |
| 

|  |
| --- |
| 

 |

 |
אין לבלבל עם אין לבלבל ערך זה עם הערך "וילהלם שירמר".

**יוהאן וילהלם שירמר** (בגרמנית: **Johann Wilhelm Schirmer**;‏ 7 בספטמבר 1807 – 11 בספטמבר 1863) היה צייר נוף גרפי וגרפיקאי מבית הספר דיסלדורף.

ביוגרפיה והתפתחות אמנותית
-------------------------

שירמר היה בנם הבכור השני של כורך הספרים יוליך יוהאן גוטלוב שירמר (1763–1826) ואשתו וילהלמין יוהנה כריסטינה שירמר, לבית פון בריטשבארט (1768–1841). אחיו הצעיר היה צייר הנוף והצלם פחות ידוע פיליפ שירמר. בילדותו חווה שירמר את המצור על ייליך (1814), אותו תיאר מאוחר יותר בזיכרונותיו.

בין השנים 1821 ו- 1824 השלים שירמר חניכה לכריכת ספרים בבית המלאכה של אביו. בנוסף, החל בלימודי ציור ולמד באקדמיה לאמנות בדיסלדורף משנת 1826. שם הוא הפך לתלמיד של וילהלם פון שאדו והיינריך קולבה. בהשפעתו של קרל פרידריך לסינג התאמן שירמר כצייר נוף.

מאז 1834 נעשה עוזר הוראה ומשנת 1839 כפרופסור באקדמיה לאמנות בדיסלדורף, שירמר יחד עם לסינג, הם המייסדים החשובים ביותר של בית הספר לציור נוף בדיסלדורף. בשנת 1836 נסע להולנד, וביצע בהזמנתו של קמיל סגליו בשנת 1836, נסיעה לנורמנדי. נסיעה זו גרמה לו לזנוח את הכיוון שהלך בו - מיותר דגש על הרישום, להעצמת הדגש על אפקט הצבע והגוון. ביטויים לשינוי סגנון זה, נראה משנת 1838בתמונות כמו "נוף סתיו", "וטרהורן" או "יונגפראו בשווייץ".

נסיעתו לאיטליה בשנת 1840 הביאה אותו לכיוון המסוגנן והאידיאליסטי יותר של ציור הנוף, לעיתים קרובות עם מוטיבים מקראיים.

בשנת 1841 הוא התחתן עם אמילי פון ברדלבן.

בשנת 1854 הוא מונה למנהל הראשון של בית הספר לאמנות בקרלסרוהה שהוקם באותה העת, על ידי יורש העצר הנסיך, ומאוחר יותר הדוכס הגדול, פרידריך הראשון. הוא עבר מדיסלדורף לקרלסרוהה. כאן עבד שירמר בין היתר כמורה של הנס תומא, רודולף אפ ואנטון פון ורנר.

נושאים דתיים שולטים בעבודתו המאוחרת, בעוד שתמונותיו האחרונות כבר אינן שייכות לשום כיוון מסוים. הם ביטוי כללי למצבי רוח או מחשבות ונושאים בסגנון אימפרסיוניסטי.

עבודתו הגרפית של שירמר, כ -30 גיליונות, אינה ידועה. בצעירותו עד שנות ה-1840 הייתה חשובה לאמן. הוא העדיף תחריט, ועסק גם בליטוגרפיה. התחריט הראשון שלו, "הנזירה המתפללת", נוצר בדיסלדורף בשנת 1829. בשנת 1847 פורסם תיק העבודות שלו שכלל שמונה תחריטי נוף מקוריים, המורכבים מגיליונות מתקופות שונות.

יחד עם אוגוסט וובר, הוא נחשב לאחד משני ה"אידיאליסטים "בבית הספר בדיסלדורף.

לזכרו שמו נחרט באקדמיה לאמנות בדיסלדורף בסוף שנות ה-1890.

תערוכות חדשות שוב הדגישו את חשיבותו של שירמר לפיתוח ציור הנוף הגרמני במאה ה -19.

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **יוהאן וילהלם שירמר** בוויקישיתוף

הערות שוליים
------------

1. ↑  Johann Wilhelm Schirmer, www.rheinische-geschichte.lvr.de (בגרמנית)
2. ↑  Historische Zeitungen / 1854 [698 / Suche Pfannenschoppenstraße 32 [698-797], digital.ub.uni-duesseldorf.de

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA17048238
* GND: 118755161
* ISNI: 0000 0000 6676 4928
* KulturNav: 56479033-0be6-4e34-8830-f58b493137a1
* LCCN: nr00025280
* MusicBrainz: d868a922-30a0-4d64-af74-ea3180d01a92
* NKC: xx0147189
* NTA: 071190163
* RKD: 70578
* SNAC: w6wh32nj
* SUDOC: 068699271
* ULAN: 500006558
* VIAF: 35252178
* WorldCat: lccn-nr00025280

 |
**נקטורוס מצוי** (mudpuppy) - דו חי שוכן מים. גופו של מין זה מוארך וצבעו חום כהה הזרוע כתמים שחורים. הזנב פחוס בצדדיו ומשמש לתנועה במים. הראש שטוח והעיניים קטנות. מאחורי ראשו ישנם שלושה זוגות של זימים חיצוניים דמויי שיח זעיר, ואשר באמצעותם מסוגל הנקטורוס לנשום, משום שריאותיו מנוונות. רגליו קצרות ואינן חזקות, ובעזרתן הוא נע באיטיות על קרקעית הנחל בחפשו מזון. את מרבית היום הוא מבלה במנוחה ועם הגיע הלילה הוא יוצא לשחר לטרף. הנקבה מטילה את הביצים במים רדודים בשלהי האביב. מן הביצים בוקעים צאצאים, הדומים בכל לבוגרים אך זעירים במידתם (בניגוד לראשנים).

אורך בוגר: 20-30 ס"מ   

מספר ביצים בהטלה: 60-70   

אורך הצאצאים עם בקיעתם: 18 מ"מ   

מזון: ביצי דגים, דגיגים, רכיכות   

תפוצה: נהרות ואגמים בדרום קנדה ומזרח ארצות הברית

קישורים חיצוניים
----------------

ויקישיתוף מדיה וקבצים בנושא **נקטורוס מצוי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

* נקטורוס מצוי באתר הרשימה האדומה של IUCN

הערות שוליים
------------

1. ↑  נקטורוס מצוי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563283905171

 |
**בעניין היהודים** (בלטינית: **Sicut judaeis**) הייתה בולה אפיפיורית שהתוותה את עמדתה הרשמית של האפיפיורות ביחס ליהודים בימי הביניים ולאחריהם. הבולה הוכרזה בשנת 1120 על ידי האפיפיור קליקסטוס השני, ונועדה להגן על יהודים שסבלו במהלך מסע הצלב הראשון (כ-5,000 יהודים נטבחו בתקופה זו). הבולה אושררה מחדש על ידי אפיפיורים רבים עד המאה ה-15.

בין היתר, אסרה הבולה על נוצרים להכריח יהודים להתנצר, לפגוע בהם, לקחת את רכושם, להפריע לחגיגות החגים שלהם, לפגוע בבתי הקברות שלהם ולנדות ולהחרים אותם.

הבולה משנת 1120 לא הייתה הביטוי האפיפיורי הראשון נגד ההתעללות ביהודים. בשנת 1065, למשל, האפיפיור אלכסנדר השני כתב לבראנז'ה, השליט החילוני של נרבון בימי ביניים ולבישוף העיר, ושיבח אותם על שמנעו את הטבח ביהודים במחוז שלהם, והזכיר להם שאלוהים לא מאשר שפיכת דם. גם בשנת 1065 נזף אלכסנדר בלנדולף ה-6 (אנ') מבנוונטו "שאין להמיר את היהודים בכח."

תמצית הבולה
-----------

"אין על [היהודים] לסבול שום דעות קדומות. אנו מתוך הצניעות והאדיקות הנוצרית והשמירה על עקבות הזיכרון המאושר שלנו, שהניחו בפנינו קודמינו, האפיפיורים הרומיים קליקסטוס, אאוגניוס, אלכסנדר, קלמנט, מודים על עתירתם ומעניקים לה את הגנת הבאקלר שלנו.
אנו מצווים ששום נוצרי לא יכפה עליהם להיטבל, בין אם בחוסר נכונות או סרבנות, או על ידי אלימות. אך, ברגע שאחד מהם בוחר מרצונו ולמען האמונה, להימלט אל הנוצרים, ברגע שהבחירה שלו הפכה לברורה, עליו להתקבל כנוצרי ללא קטרוג. שכן, הנטבל לא מרצון איננו מאמין באמת כפי הנדרש על-מנת להיטבל כראוי כנוצרי.

בנוסף, אל לנוצרי להניח [שביכולתו]... לפגוע בהם, או לגזול רכושם באלימות, או לשנות מנהגיהם הטובים, בכל מקומות מושבם. מעבר לכך, בחגיגותיהם אל לאיש לטרדם בשום אופן, לא באלות ובאבנים, ואסור לנסות לדרוש או לסחוט מהם שירותים שהם לא חייבים לו, פרט לאלה [לשירותים] שהם כבר רגילים לבצע מפעמים עברו.
... אנחנו מצווים... כי אין להשחית או לצמצם בתי קברות יהודים, גם לא להוציא גופות מקברים לאחר שנקברו במטרה להרוויח כסף.
כל המפר צו זה... יענש בנידוי, אלא אם כן יכפר על מעשיו מידה כנגד מידה."

הערות שוליים
------------

1. ↑  Synan, Edward. (2008 reprint). The Popes and the Jews in the Middle Ages. Lightning Source Inc. pp. 231–232.
**יום הזיכרון לרוסים שביצעו את חובתם מחוץ לגבולות המולדת** (**День памяти о россиянах, исполнявших служебный долг за пределами Отечества**) הוא תאריך זיכרון רשמי בפדרציה הרוסית, שנועד לכבד את זכרם של חיילים בינלאומיים שביצעו שירות צבאי מחוץ לגבולות מולדתם ונפלו. נחגג מדי שנה ב-15 בפברואר.

היסטוריה
--------

המועד ל"**יום הזיכרון לרוסים שביצעו את חובתם מחוץ לגבולות המולדת**" לא נבחר במקרה. ביום זה, 15 בפברואר 1989, עזב הטור האחרון של הכוחות הסובייטים את אפגניסטן. ביום זה, חצה את הגשר סגן אלוף בוריס וסבולודוביץ' גרומוב, כשקפץ מנגמ"ש וסימל שהוא היה האחרון שחצה את נהר הגבול אמו דריה (תרמז), אך במציאות, משמר הגבול וכוחות מיוחדים היו האחרונים שעזבו את אפגניסטן. נסיגת הכוחות הושלמה בפועל רק באחר הצהריים של ה-15 בפברואר. אירוע זה סימן את סיום המלחמה האפגנית עבור ברית המועצות, שנמשכה כמעט עשר שנים וגבתה את חייהם של יותר מ-15 אלף סובייטים.

בשנת 2010 "יום הזיכרון ללוחמים-בינלאומיים" זכה למעמד רשמי (יום דומה מצוין גם באוקראינה). החוק הפדרלי "אודות ימי תהילה צבאית ותאריכי זיכרון של רוסיה" הסדיר את יום זה כיום זיכרון, לצד תאריכים אחרים כמו יום הזיכרון והאבל. בהתאם לנספח לחוק הפדרלי מיום 12.01.1995 "אודות ותיקים", אנשי צבא סובייטים ורוסיים השתתפו ב-47 סכסוכים זרים ב-22 מדינות משנת 1936 עד 2008 (לא כולל המלחמה הפטריוטית הגדולה, כמו גם בפעולות צבאיות, שהתנהלו באופן בלעדי או בעיקר בשטח רוסיה הסובייטית, בברית המועצות ובפדרציה הרוסית).

חגים קשורים
-----------

### בלארוס

תאריך הזיכרון המפורסם באותו יום, 15 בפברואר, מצוין בבלארוס, שם מתגוררים 24.6 אלף ותיקי מלחמה שלחמו במדינות אחרות (נכון לנתונים מ-1 בינואר 2017).

### אוקראינה

על פי צו נשיא אוקראינה ליאוניד קוצ'מה מיום 11 בפברואר 2004, אוקראינה מציינת מדי שנה ב-15 בפברואר את "*יום הכבוד למשתתפי פעולות האיבה במדינות אחרות*". במלחמת אפגניסטן מתו כ-2,500 אנשי צבא שגויסו משטח אוקראינה הסובייטית.

קישורים חיצוניים
----------------

* יום הזיכרון ללוחמים הבינלאומיים ב"לוח החגים הרוסי"

הערות שוליים
------------

1. ↑  День памяти о россиянах, исполнявших служебный долг за пределами Отечества — 15 февраля. История и особенности праздника в проекте Календарь Праздников 2010
2. ↑  Russia holds Memorial Day for fallen soldiers abroad
3. ↑  В. Филин. За всю войну — ни одного дезертира
4. ↑  С. Скрипаль. Год 1989-й. Хайратон
5. ↑  М. Будилов, А. Чаленко. Томенко в Афганистане толкал «налево» горючее (אורכב 12.02.2009 בארכיון Wayback Machine)
6. ↑  В Беларуси проживают 24,6 тыс. ветеранов боевых действий на территории других государств
7. ↑  Россия и СССР в войнах XX века. — М.: ОЛМА-ПРЕСС, 2001. — С. 536.
**לינקולן אלזוורת'** (באנגלית: **Lincoln Ellsworth**;‏ 12 במאי 1880 – 26 במאי 1951) היה חוקר ומגלה ארצות אמריקאי.

קורות חייו
----------

ספינת האוויר "נורגה"
אלזוורת' נולד בשיקגו שבאילינוי, בנם של ג'יימס אלזוורת', בעל מכרה פחם ובנקאי, ושל אווה פרנסיס בטלר. במהלך ילדותו חי גם בהדסון שבאוהיו.

ב-1925 השקיע אביו מאה אלף דולרים במימון מסעו האווירי של מגלה הארצות הנודע רואלד אמונדסן מנורווגיה אל הקוטב הצפוני. המסע היה בספינת אוויר בשם "נורגה" (Norge; נורווגיה), שתוכננה על ידי אחד מטייסיה, אומברטו נובילה האיטלקי. לינקולן אלזוורת' שימש במסע זה כטייס אף הוא. במאי 1926 יצא הצוות לטיסה מאיי סבאלברד, שבצפון נורווגיה, לאלסקה. במהלך הטיסה, ב-12 במאי, חצו חברי המסע את הקוטב הצפוני, צפו בו וקבעו בקרח את דגלי נורווגיה, ארצות הברית ואיטליה. מסע זה הוא הביקור הראשון בקוטב הצפוני שאין חילוקי דעות לגבי עובדת התרחשותו.

ב-23 בנובמבר 1935 גילה אלזוורת' את הרי אלזוורת' שבאנטארקטיקה, הקרויים על שמו, כאשר ערך טיסה מעל היבשת. הוא קרא להרים בשם רכס הזקיף (Sentinel Range), שם שמשמש כיום לתיאור החלק הצפוני של הרכס. הר אלזוורת' ואגם אלזוורת', שניהם באנטארקטיקה, קרויים אף הם על שמו. באותה תקופה הוא גילה גם רכס איטרניטי.

הספר *The Boy Scout's Book of True Adventure, Fourteen Honorary Scouts* ("ספר הרפתקאות האמת של חניכי הצופים, ארבעה-עשר צופים של כבוד"), שפורסם בניו יורק ב-1931, כולל מאמר בשם "The First Crossing of the Polar Sea" (חציית הקוטב לראשונה) שנכתב על ידי אלזוורת'.

אלזוורת' הוא אחד משני האמריקאים היחידים שעוטרו פעמיים במדליית הזהב של הקונגרס, העיטור הגבוה ביותר לאזרחים אמריקאים באותה עת, ב-1928 וב-1936.

הנצחה
-----

על שמו נקראים ארץ אלזוורת', הרי אלזוורת', והר אלזוורת' - הפסגה הגבוהה ביותר בהרי המלכה מוד, שניהם באנטארקטיקה.

קישורים חיצוניים
----------------

ויקישיתוף מדיה וקבצים בנושא **לינקולן אלזוורת'** בוויקישיתוף
* לינקולן אלזוורת', באתר אנציקלופדיה בריטניקה (באנגלית)
* לינקולן אלזוורת', באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279798505171
* BIBSYS: 90250326
* BNC: 000155787
* BNE: XX5070613
* BnF: cb12508914d (data)
* CiNii: DA12344120
* GND: 132064219
* ISNI: 0000 0000 8086 6592
* KulturNav: 590cfff6-4583-441e-9a6b-8e1d89baf994
* LCCN: n82090318
* LNB: 000175676
* NARA: 10567736
* NLA: 35860110
* NTA: 071255079
* PIC: 338159
* RERO: 02-A003215054
* SNAC: w6sq965b
* SUDOC: 067062660
* Trove: 1119803
* ULAN: 500445388
* VIAF: 7495129
* WorldCat: lccn-n82090318

 |
**יום הים** (ביפנית: **Umi no Hi ,**海の日), הידוע גם בשם "יום האוקיינוס" או "יום הימאות", הוא יום חג לאומי ביפן הנחגג ביום שני השלישי בחודש יולי. מטרת החג היא להודות על נדיבותו של האוקיינוס ולהוקיר את חשיבות האוקיינוס ליפן כאומה השוכנת על אי.

אנשים רבים מנצלים את החג ואת מזג האוויר הקיצי לצאת לטיול לחוף. כמו כן נערכות חגיגות נוספות הקשורות לאוקיינוס. התאריך פחות או יותר עולה בקנה אחד עם סוף עונת הגשמים ברוב החלקים של יפן.[דרוש מקור]

הספינה **מייג'י מארו** משמשת כמוזיאון ומוצגת באוניברסיטה ללימודים ימיים וטכנולוגיה בטוקיו (אנ')
בטלוויזיה משודרות תוכניות מיוחדות דוגמת "Old Enough!" בערוץ NTV.

היסטוריה
--------

היום היה ידוע בתור יום זיכרון הים (*umi no kinen bi* ;海の記念日)
עד 1996. שר התקשורת שוזו מוראטה ייעד את היום ב-1941 להנציח את הקיסר מוצוהיטו ואת מסעו ב-1876 במייג'י מארו (אנ'), ספינת ברזל שנבנתה בסקוטלנד בשנת 1874. המסע כלל טיול סביב אזור טוקוהו,  סיור בסירה במגדלור באאומורי, ועצירה קצרה בהקודאטה לפני החזרה ליוקוהמה ב-20 ביולי באותה שנה. עם זאת, היום לא נקבע כחג לאומי עד שנת 1995, אז היום הפך לחג הראשון בחודשי הקיץ.

היום נחגג לראשונה ב-20 ביולי 1996, אך החקיקה במסגרת יום שני שמח העבירה את התאריך ליום שני השלישי של חודש יולי החל משנת 2003.

הערות שוליים
------------

1. ↑  国民の祝日について (ביפנית). Cabinet Office, Government of Japan. נבדק ב-17 ביולי 2012. `{{cite web}}`:  (עזרה)
2. ↑  "The Meiji-maru". Tokyo University of Marine Science and Technology. נבדק ב-17 ביולי 2012. `{{cite web}}`:  (עזרה)
3. ↑  Iida, Masao (ביוני 2002). *橋から見た隅田川の歴史 (History of the Sumida River as seen from a bridge)* (ביפנית). 文芸社. p. 52. ISBN 9784835538945. נבדק ב-17 ביולי 2012. `{{cite book}}`:  (עזרה)
4. ↑  "Marine Day (Third Monday of July)". *JET Programme*. Ministry of Education, Culture, Sports, Science and Technology. אורכב מ-המקור ב-2012-05-30. נבדק ב-17 ביולי 2012. `{{cite web}}`:  (עזרה)
5. ↑  "Marine Day (Third Monday in July)". *Cross Currents*. University of Hawaii. נבדק ב-17 ביולי 2012. `{{cite web}}`:  (עזרה)
ג'ייסון מוראן
**ג'ייסון מוראן** (באנגלית: **Jason Moran**; נולד ב-21 בינואר 1975) הוא פסנתרן ג'אז אמריקאי.

קורות חייו
----------

מוראן למד בחוסר עניין נגינה קלאסית בשיטת סוזוקי בפסנתר מגיל שש. בגיל שלוש-עשרה שמע את ראונד מידנייט של ת'לוניוס מונק ופיתח עניין בג'אז. המשיך לבית הספר מנהטן למוזיקה. לקראת סיום לימודיו (1997) החל מנגן עם הסקסופוניסט גרג אוסבי. חתם על חוזה הקלטה עם חברת התקליטים Blue Note. ב-1999 הוציא אצלם את *Soundtrack to Human Motion*. משנת 2000 מוראן מוביל את השלישייה The Bandwagon, בה הוא מנגן עם בסיסט ומתופף. עד 2010 ההרכב הקליט שישה אלבומים, חלקם עם נגנים אורחים. ב-2002 הוציא מוראן אלבום סולו, *Modernistic*. ניגן בהרכבים נוספים, דוגמת רביעיית צ'ארלס לויד.

מוראן זכה לשבחים רבים, על הלחנה, נושאים, נגינה ואלתור, ותואר לא פעם כאחד ממוזיקאי הג'אז המקוריים של התקופה. זכה בעיטורים מטעם איגוד עיתונאי הג'אז והירחון דאון ביט. בשנת 2010 חבר לעמיתי מקארתור וזכה לפרס מאת הקרן. סגנונו שואב מפוסט-בופ, פאנק, בלוז, דיקסילנד ג'אז ומוזיקה קלאסית.

מוראן פעיל בעולם האמנות במספר דרכים. כמה מההקלטות באלבום *Same Mother* הוזמנו על ידי מוסדות אמנות אמריקאיים. יצירתו מושפעת מציירים כמו אגון שילה, רוברט ראושנברג וז'אן-מישל בסקיה. הוא הלחין מספר מיצגים ומופעי מחול. יצירתו *IN MY MIND: Monk At Town Hall, 1959*, שמתחקה אחר קונצרט שערך מונק בניו יורק, ולא הופצה באופן מסחרי, משלבת גם כן עבודה של אמן וידאו. הוא מלמד בבית הספר מנהטן ובמספר אוניברסיטאות ומוסדות מוזיקליים.

אלבומים נבחרים
--------------

* *Soundtrack to Human Motion*‏ (1999)
* *Facing Left*‏ (2000)
* *Black Stars*‏ (2001)
* *Modernistic*‏ (2002)
* *The Bandwagon: Live at the Village Vanguard*‏ (2003)
* *Same Mother*‏ (2005)
* *Artist In Residence*‏ (2006)
* *Ten*‏ (2010)

קישורים חיצוניים
----------------

ויקישיתוף מדיה וקבצים בנושא **ג'ייסון מוראן** בוויקישיתוף
* 

* אתר האינטרנט הרשמי של ג'ייסון מוראן (באנגלית)
* ג'ייסון מוראן, ברשת החברתית פייסבוק

* ג'ייסון מוראן, ברשת החברתית טוויטר

* ג'ייסון מוראן, במסד הנתונים הקולנועיים IMDb (באנגלית)

* ג'ייסון מוראן, באתר אייטונס (באנגלית)

* ג'ייסון מוראן, באתר ספוטיפיי

* ג'ייסון מוראן, באתר MusicBrainz (באנגלית)

* ג'ייסון מוראן, באתר דיזר

* ג'ייסון מוראן, באתר Discogs (באנגלית)

* ג'ייסון מוראן, באתר Songkick (באנגלית)

* ג'ייסון מוראן, באתר בנדקמפ

* ג'ייסון מוראן, באתר בילבורד (באנגלית)
* ג'ייסון מוראן, באתר AllAboutJazz

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007367239105171
* BnF: cb14025774t (data)
* GND: 13512669X
* ISNI: 0000 0001 1443 588X
* LCCN: no2001053219
* MusicBrainz: 2f97f8ef-1bd6-439e-b725-c65081d12d86
* NKC: xx0026427
* SUDOC: 085676004
* VIAF: 49422111
* WorldCat: lccn-no2001053219

 |
נשיא המדינה ראובן ריבלין מציין את היום הבין-לאומי למאבק באלימות נגד נשים, נובמבר 2017. מימין: עינת אגסי מנהלת ארגון "תאיר" – מרכז סיוע לנפגעי ונפגעות תקיפה מינית, נשיא המדינה ראובן (רובי) ריבלין, השרה לשוויון חברתי גילה גמליאל, מייסד הוועד למלחמה באלימות המינית והסחר בבני אדם אלכס לוין, מייסדת ומנהלת ארגון "תהל" – מרכז סיוע לנשים וילדים דתיים דבי גרוס
**יום המאבק הבין-לאומי למניעת אלימות נגד נשים** חל ב-25 בנובמבר מאז הוכרז על ידי האו"ם ב-17 בדצמבר 1999 כיום המיועד למאבק באלימות נגד האישה.

בתאריך זה ציינו פעילות פמיניסטיות עוד משנת 1981 את יום המאבק באלימות. במסגרת ההכרזה על יום המאבק, קרא האו"ם בהחלטה 54/134 לממשלות העולם לארגן פעילויות להעלאת המודעות הציבורית לסוגיית האלימות נגד הנשים בחברה. זאת כל עוד נשים בכל רחבי העולם הן קורבנות לאונס, לאלימות במשפחה, להטרדה מינית ולעוד סוגים של אלימות נגד נשים. הצורך ביום להעלאת המודעות נובע מכך שלרוב הנתונים האמיתיים אודות היקף האלימות נגד הנשים אינם גלויים לציבור, וחלקם אף אינם מדווחים לרשויות.

בישראל בעשור האחרון מתרחשות סביב יום זה צעדות אותן מובילים מרכזי הסיוע לנפגעות ולנפגעי תקיפה מינית.

התאריך נקבע ל-25 בנובמבר לציון רצח האחיות מיראבל, שלוש פעילות פוליטיות ברפובליקה הדומיניקנית שנרצחו בשנת 1960 בהוראת הדיקטטור רפאל טרוחיו.

תאריך זה מציין גם את התחלתם של "16 ימים של אקטיביזם" כשאחריו מצוין "יום זכויות האדם" ב-10 בדצמבר.

קישורים חיצוניים
----------------

ויקישיתוף מדיה וקבצים בנושא **יום המאבק הבין-לאומי למניעת אלימות נגד נשים** בוויקישיתוף
* 

* אתר האינטרנט הרשמי של יום המאבק הבין-לאומי למניעת אלימות נגד נשים

* אתר האינטרנט הרשמי של יום המאבק הבין-לאומי למניעת אלימות נגד נשים (באנגלית)

הערות שוליים
------------

1. ↑  יום המאבק הבין-לאומי למניעת אלימות נגד נשים - 25 בנובמבר
**יום המחול הבין-לאומי** מצוין בכל שנה ב-29 באפריל לכבודה של אמנות המחול בשלל הופעות וסדנאות בכל רחבי העולם. צוין לראשונה בשנת 1982 על ידי ארגון המחול הבינלאומי (אנ').

רקע
---

מועד ציונו של היום אינו מסמל אירוע בתולדות המחול, אך מזוהה עם תאריך לידתו של הרקדן הצרפתי ואחד מחלוצי הבלט ז'אן ג'ורג' נובר. להקות ומרכזי מחול רבים ברחבי העולם נוהגים לציין יום זה בסדנאות, מופעים ושיעורים פתוחים לקהל הרחב. 

יום המחול נוסד על ידי ארגון המחול הבינלאומי, שהוא ארגון גג לכל סגנונות המחול השונים. הארגון ממוקם בפריז, והוא מאגד את להקות המחול, בתי הספר, הסתדרויות והאיחודים החשובים ביותר של המחול בכל העולם. הארגון מוכר כארגון בינלאומי על ידי אונסק"ו ("UNESCO"). ארגון המחול ייסד את יום המחול הבינלאומי על מנת לקדם את אמנות המחול, להגדיל את המודעות הציבורית ולתת במה למרכזי מחול להציג את עבודותיהם בפני הקהל הרחב ובפני משקיעים ומעניקי חסות.

נושאים שנתיים
-------------

בכל שנה, מכריז ארגון המחול על הנושא שבו יעסוק יום המחול באותה שנה. בין היתר הוקדש יום המחול בשנים קודמות לציון נושאים כגון ריקוד כתרפיה וריקוד כמפגש בין תרבויות שונות.

בשנת 2017, הכריז הארגון על שיתוף הפעולה בינו לבין תוכנית המזון העולמית השייכת לארגון המזון והחקלאות. יום המחול הוקדש להעלאת המודעות לבעיית הרעב הגלובלי ולחשיבות של תזונה בריאה. הארגון גם קרא לבתי הספר למחול, לקיים סדנאות לימוד של תזונה בריאה עבור ילדים ונוער וליצור כוריאוגרפיות העוסקות בחשיבותם של נושאים אלו.

יום המחול בישראל
----------------

יום המחול הבין-לאומי צוין לראשונה בישראל בשנת 2015 על ידי עמותת הכוריאוגרפים. כחלק מציון היום, העלתה העמותה מופע שכלל שיתוף פעולה עם להקות ורקדנים אורחים מבריטניה, קפריסין ונורווגיה. במופע העלו עידן כהן ומרכז "The Place" מלונדון מיצג שנוצר כשיתוף פעולה של עמותת הכוריאוגרפים עם המרכז. באותה שנה הנושא שבחר ארגון המחול היה שילוב אמנות המחול עם אמנויות נוספות.

כחלק מכך העלתה רונית זיו יצירת מחול שבה שילבה אלמנטים מעולמות המוזיקה והתיאטרון. בהופעתה, נטלה זיו השראה מדמותו של אגממנון, גיבור המחזה של אייסיכלוס, ושילבה יסודות מן המוזיקה הקלאסית עם הופעת ריקוד.

קישורים חיצוניים
----------------

ויקישיתוף מדיה וקבצים בנושא **יום המחול הבין-לאומי** בוויקישיתוף
* 

* אתר האינטרנט הרשמי של יום המחול הבין-לאומי (באנגלית)
* Ntional Today

הערות שוליים
------------

1. 1 2 3  International Dance Day 2018, danceday.cid-portal.org
2. ↑  International Dance Day - International Theatre Institute ITI, www.international-dance-day.org (באנגלית)
3. 1 2  מחול - תראו, יש מחול והוא צומח, באתר www.habama.co.il
**ג'ון אנסטר פיצג'רלד** (באנגלית: **John Anster Fitzgerald**; ‏19 בספטמבר 1819 – 1906) היה צייר פיות בתקופה הוויקטוריאנית. רבים מציורי הפיות שלו חשוכים ומכילים דימויים של שדים, והתייחסויות לשימוש בסמים. יצירתו הושוותה לציורים הסוריאליסטיים של הירונימוס בוש ופיטר ברויגל.

ביוגרפיה וקריירה
----------------

שנת לידתו בלמבת בדרום לונדון לא ברורה. הוא היה ממוצא אירי, בנו של המשורר ויליאם תומאס פיצג'רלד.

בשנת 1849 נישא פיצג'רלד למרי אן באר (1830-1899). הם גידלו לפחות ארבעה בנים ושתי בנות.

כאמן, נראה כי פיצג'רלד לימד את עצמו. עבודתו הוצגה לראשונה באקדמיה המלכותית לאמנויות בלונדון בשנת 1845. הוא גם הציג בחברת האמנים הבריטיים ובחברה המלכותית לצבעי מים. בסוף שנות החמישים של המאה ה-19, הוא יצר סדרת פיות חג מולד למגזין "Illustrated London News ".

פיצג'רלד העניק ליצירותיו כותרות שלעיתים קרובות לא נתנו אינדיקציה ברורה לנושאים שצייר. סוחרי אמנות ואספנים כינו אותם בשמות משלהם לעיתים קרובות, מה שגרם לבלבול גדול ברישום האוסף האמנותי שלו. חלק מכותרותיו של פיצג'רלד, כמו "חלום הצינור" ו"החולם השבוי," מסבירים אולי "שפיצג'רלד היה בקיא בסוגי האופיום, שהיה הסם השכיח בתקופה הוויקטוריאנית."

פיצג'רלד יצר "תמונות מדהימות של פנטזיה טהורה עם פיות, שבבסיסן נושא ספרותי כלשהו." ציוריו משתמשים לרוב בצבעים מבריקים, בעיקר אדומים, וסגולים, כמו בציור "רובין השבוי". הוא ייצר סדרה גדולה של ציורים על נושא רובין קוק - בין השאר, מי הרג את קוק רובין? ו"פיות ישנות בקן ציפור."

לפיצג'רלד היו קשרים מוגבלים עם אמנים אחרים. הוא בילה בעיקר במועדון הלונדוני שלו, מועדון הסאבאג'.חברי עמיתים, שזכרו אותו לאחר מוותו, זכרו שהוא היה חקיין מיומן של השחקנים הגדולים של אותה תקופה - אדמונד קין, צ'ארלס קמבל, וויליאם צ'ארלס מקארדי.

העבודה הסופית שפיצג'רלד הציג באקדמיה המלכותית, בשנת 1902, הייתה תמונה של "אליס בארץ הפלאות". זייפני אמנות מהמאה העשרים פעלו ביצירת תמונות פיות מזויפות של פיצג'רלד. הזיופים התגלו כאשר בחינה שלהם חשף פיגמנטים מודרניים. הזיוף הובא לידיעת הציבור בעזרת תערוכת ציורי הפיות הוויקטוריאניים בשנת 1998 באקדמיה המלכותית לאמנויות.

בתו הצעירה, פלורנס הארייט פיצג'רלד (1857–1927), הייתה ציירת ופסלת. היא נישאה לאמן הנוף ולטר פולן בישופ (1856–1936) בשנת 1889.

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ג'ון אנסטר פיצג'רלד** בוויקישיתוף

הערות שוליים
------------

1. ↑  John Anster Christian Fitzgerald (1819-1906), Victorian Art History, www.avictorian.com
2. ↑  Summary Bibliography: John Anster Fitzgerald, www.isfdb.org
3. ↑  Nicola Bown, *Fairies in Nineteenth-Century Art and Literature*, Cambridge, Cambridge University Press, 2001.
4. ↑  Christopher Wood, *Victorian Painting*, Boston, Little, Brown & Co. 1999; p. 45.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr93030083
* RKD: 28187
* ULAN: 500016256
* VIAF: 280169382
* WorldCat: lccn-nr93030083

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ון אנסטר פיצג'רלד"**.
פירוש נוסף ערך זה עוסק ברכס הרים בארץ אואטס שבאנטארקטיקה. אם התכוונתם למשמעות אחרת, ראו הרי לאזארב.

**הרי לאזארב** (באנגלית: **Lazarev Mountains**) הם שרשרת הרים באזור ארץ אואטס, שבאנטארקטיקה.

ההרים משתרעים לאורך צידו המערבי של קרחון מטוסביץ'.

ההרים ממוקמים דרומית לפסגת אלד.

אורכו של רכס ההרים 57 קילומטרים.

היסטוריה
--------

### גילוי ומיפוי ההרים

ההרים צולמו מהאוויר על ידי צי ארצות הברית בעונת המחקר (הקיץ האנטארקטי) 1946–1947, במסגרת מבצע קפיצה לגובה; על ידי המשלחת הסובייטית לאנטארקטיקה בעונת המחקר 1957–1958; ועל ידי משלחת החקר האנטארקטית הלאומית של אוסטרליה בשנת 1959.

### מקור השם

שמם של ההרים ניתן להם על ידי המשלחת הסובייטיית לאנטארקטיקה.

ההרים נקראים על שמו של לוטננט מיכאיל פטרוביץ לאזארב, מפקד הסלופ מירני אשר שמשה את משלחתו של בלינגסהאוזן אשר הפליגה לאנטארקטיקה בין השנים 1819–1821.

לקריאה נוספת
------------

• Gunter Faure, Teresa M. Mensing, **The Transantarctic Mountains: Rocks, Ice, Meteorites and Water**, PP 101, 134
• Damm, Volkmar. (2004), **Ice Thickness and Bedrock Map of Matusevich Glacier Drainage System (Oates Coast)**, Terra Antarctica. 11. 85-90

קישורים חיצוניים
----------------

* הרי לאזארב באתר הסקר הגאולוגי של ארצות הברית
* הרי לאזארב בגאזט האנטארקטי של ממשלת אוסטרליה
* הרי לאזארב באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי לאזארב

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7 8 9 10 11  מידע גאוגרפי והיסטורי
3. ↑  מידע גאוגרפי
**עדי פרג** (נולד ב-23 ביולי 1979) הוא כדורסלן עבר ומאמן כדורסל ישראלי.

קריירה
------

פרג שיחק בקבוצת הנוער של הפועל תל אביב, וב-1998 הועלה לקבוצת הבוגרים. בעונת 2000/2001 הוא עבר להפועל חולון מהליגה הלאומית, הפך לשחקן חמישייה שם, וירד עמה לליגה הארצית בסיום העונה שלאחר מכן. לאחר עונה אחת בליגה הארצית הצטרף פרג להפועל לב השרון, במדיה קלע בממוצע 9.6 נקודות למשחק.

לאחר עונה אחת בלב השרון הוא הצטרף למכבי פתח תקווה, והוביל אותה להעפלה לליגת העל לאחר ניצחון על עפולה בגמר הפלייאוף, עם ממוצע של 17 נקודות למשחק. הוא היה שחקן חמישייה קבוע בפתח תקווה בעונתה הראשונה בליגת העל, בה קלע בממוצע 8.3 נקודות למשחק.

פרג חזר לחולון לפני עונת 2005/2006, והצטיין עם ממוצע של 15.4 נקודות ב-18 דקות למשחק בליגה, ו-17.4 נקודות למשחק בפלייאוף. הוא אף קלע את שלשת הניצחון במשחק מול עפולה, שבזכותו העפילה חולון לליגת העל. חולון נותרה בליגה הלאומית למרות זאת, ופרג הוביל אותה פעם נוספת להעפלה לליגת העל לאחר ניצחון על הפועל באר שבע.

הוא חתם במכבי חיפה לקראת עונת 2007/2008, והוביל גם אותה לליגת העל עם ממוצע של 14.7 נקודות למשחק. בעונה שלאחר מכן שיחק בהפועל עפולה, והוביל גם אותה לעלייה לליגת העל ולרבע גמר גביע המדינה.

בתחילת עונת 2009-2010 חזר פרג לקדנציה שלישית בהפועל חולון. ועזב לאחר המחזור ה-9 למכבי אשדוד, שבסיום העונה העפילה לליגת העל לאחר אישור מנהלת הליגה.

בתחילת עונת 2010/11 חתם בקבוצת עירוני נהריה לעונה אחת.

בעונת 2011/12 הצטרף פרג לקבוצת הפועל אילת מהליגה הארצית.

לאחר שבסיום עונת 2011/12 הוחלט בהנהלת אילת לעלות לליגת העל, כל הסגל הוחלף ופרג חזר למרכז הארץ. לאחר המחזור ה9 בעונת 2012/13, הצטרף פרג לקבוצת אליצור רמלה מהליגה הלאומית.

לאחר שנפצע באימוני רמלה ולא הספיק לשחק בה אפילו משחק אחד, חתם פרג לקראת סיום עונת 2012–2013 באליצור רמת גן מהליגה הארצית.

במהלך עונת 2013–2014 חתם פרג במכבי חדרה.

חיים אישיים
-----------

פרג, תושב פתח תקווה, עובד כמאמן כושר, נשוי לעמית ואב לבן.

קישורים חיצוניים
----------------

* דף השחקן באתר יורובאסקט
מטפל בודק נשימה אצל אדם מחוסר הכרה במהלך תרגיל
המושג **נשימות אגונאליות** או "נשימות אחרונות" (באנגלית: **Agonal Breathing**) מתאר דפוס נשימה לא תקין הנגרם כתוצאה מפגיעה באספקת הדם / ירידה בחמצון של החלק במוח האחראי על פעולת הנשימה. נשימות אגונליות מהוות סימן למצב חירום רפואי אקוטי.

במצבים של דום לב, נראה לעיתים נשימות אגונליות שנמשכות מספר דק' לאחר הפסקת הפעילות הלבבית המכנית. מדובר בתופעה שמתרחשת בכ-40-56% ממקרי דום הלב בטרום ביה"ח.

בפועל מדובר ברפלקס של מרכז הנשימה בגזע המוח שמתבטא בדפוס נשימות ייחודי זה. נשימות אלה אינן נשימות אפקטיביות; לרוב, הן למעשה תהליך שאיפה קצר ושטחי, ומיד לאחר מכן נשיפה ארוכה יותר וכבדה, אולם הן לא מגיעות בסדר מסוים או בחוקיות מסוימת. כלומר, הנשימות אינן סדירות ואינן בעלות עומק שווה.

בעת הדרכת הדיוטות נהוג לתאר נשימות אלו כ "נשימות דג" ואדם מן היישוב מונחה לביצוע פעולות החייאה אם הוא מבחין בנשימות מסוג זה אצל מטופל מחוסר הכרה.

הערות שוליים
------------

1. ↑  Gordon A. Ewy, Cardiocerebral Resuscitation, Defibrillation, and Cardioversion, **Cardiac Intensive Care (Second Edition)**, W.B. Saunders, 2010, עמ' 652-671
2. ↑  Perkin, RM; Resnik, DB, The agony of agonal respiration: is the last gasp necessary, **Journal of Medical Ethics**, 2002, עמ' 164-169
3. ↑  Clark, Jill J; Larsen, Mary Pat; Culley, Linda L; Graves, Judith Reid; Eisenberg, Mickey S, Incidence of agonal respirations in sudden cardiac arrest, **Annals of Emergency Medicine**, 2015, עמ' 1464-1467

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
פירוש נוסף ערך זה עוסק ברכס הרים באנטארקטיקה. אם התכוונתם למשמעות אחרת, ראו הרי ווקר.

**הרי ווקר** (באנגלית: **Walker Mountains**) הם רכס הרים ונונאטקים המופרדים למדי אך מהווים את ציר ההרים של האי ת'רסטון, שבאנטארקטיקה.

רכס ההרים פרוש בכיוון מזרח - מערב.

היסטוריה
--------

### גילוי ההרים

ההרים התגלו על ידי אדמירל הימיה ריצ'רד בירד ואנשי השירות האנטארקטי של ארצות הברית, בטיסת חקר שהם ערכו שהמריאה מהספינה "בר" (Bear) ב־27 בפברואר 1940.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמו של סגן ויליאם מ. ווקר (William M. Walker), רב חובל של הספינה "איילנד" (*Island*) שהייתה חלק ממשלחת החקר של ארצות הברית (United States Exploring Expedition) ב-23 במרץ 1839.

גאוגרפיה
--------

| אתרים בהרי ווקר |
| --- |
| הרים | לופז • ליץ' | מפת הרי ווקר |
| פסגות | סמית' • פארקר |
| נונאטאקים | לואו |

קישורים חיצוניים
----------------

* הרי ווקר באתר הסקר הגאולוגי של ארצות הברית
* הרי ווקר באתר הגאזט האנטארקטי המשווה SCAR של ממשלת אוסטרליה
* מפת אזור הרי ווקר

הערות שוליים
------------

1. 1 2 3 4 5  מידע גאוגרפי והיסטורי
**בבלרים אוסטרלים** (שם מדעי: Pomatostomidae) היא משפחה של ציפורי שיר בתוכה סוג יחיד - בבלר אוסטרלי (*Pomatostomus*). בעבר המינים בה נחשבו לקרובי משפחתם של הטימליים (בבלרים) ושל הזנבניים מאסיה, אך מחקר עדכני קבע שלא רק שהם אינם קרובים למשפחות אלה, הם כלל לא שייכים לאותה תת-סדרה (Passerida). הם הוגדרו כמשפחת ציפורי שיר בפני עצמה הקרובה למשפחת האורתוניקיים.

מאפיינים
--------

אלו עופות אוסטרליות באורך 17-27 ס"מ ובעלי זנב ארוך וראש קטן עם מקור חזק וארוך המוטה מטה. הם בעלי רגליים גדולות ואצבעות רחבות וחיים רוב הזמן על הקרקע. צבע הנוצות חום-אדמדם עם פסים כהים באזור הפנים. לכמה מינים ישנם לחיים לבנות. אין הבדל בין הזוויגים וגם הצעירים דומים להוריהם.

הם חיים בחבורות קטנות של עד 20 פרטים בלהקה וניזונים על הקרקע מחרקים וחסרי חוליות קטנים וגם מפירות, זרעים וחולייתנים קטנים. הם מנקרים את המזון מהקרקע או חוטפים אותו משיחים והם יודעים לרוץ מהר.

אלו עופות מונוגמיים המקננים בשטחים טריטוריאליים.

מיון
----

* משפחה **בבלרים אוסטרלים** (Pomatostomidae)
	+ סוג **בבלר אוסטרלי** (*Pomatostomus*)
		- מין *Pomatostomus isidorei*
		- מין *Pomatostomus temporalis*
		- מין *Pomatostomus superciliosus*
		- מין *Pomatostomus halli*
		- מין *Pomatostomus ruficeps*

קישורים חיצוניים
----------------

ויקישיתוף מדיה וקבצים בנושא **בבלרים אוסטרלים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |